हाईकोर्ट ने हरिद्वार की हर की पैड़ी में पॉलीथिन के उपयोग लेकर दायर जनहित याचिका को सुनवाई के लिए स्वीकार कर लिया है। अदालत ने नगर निगम हरिद्वार से इस मामले में जवाब मांगा है। मुख्य न्यायाधीश न्यायमूर्ति केएम जोसफ और न्यायमूर्ति शरद शर्मा ने मामले की सुनवाई की। मेरठ निवासी नरेंद्र ने इस मामले में हाईकोर्ट में जनहित याचिका दायर की है। इसमें कहा गया कि हाईकोर्ट के निर्देश पर उत्तराखंड में पॉलीथिन और प्लास्टिक का उपयोग पूरी तरह प्रतिबंधित है। लेकिन हरिद्वार के हर की पैड़ी जैसे धार्मिक स्थल पर इसका उपयोग हो रहा है। जोकि न्यायालय के आदेश का खुला उल्लंघन है। नगर निगम और प्रशासन इसके प्रति गंभीर नहीं दिखाई दे रहा है। संयुक्त खंडपीठ ने मामले की सुनवाई शुरू करते हुए नगर निगम से पक्ष रखने के लिए जवाब मांगा है।